K-Menu

K-Menu on Keskon omistamien päivittäistavarakauppojen oma merkki. Tuotesarjan valttina pidetään edullisuutta. Ensimmäiset K-Menu-tuotteet tulivat markkinoille huhtikuussa 2014. Sarjan ensimmäiset tuotteet olivat tuorelihatuotteita ja lihajalosteita, mutta nykyisin sarjaan kuuluu niin monenlaisia elintarvikkeita kuin muitakin päivittäistavaroita. Sarjaan kuuluu jo yli 300 eri tuotetta. 

K-Menu-tuotteet tuotiin markkinoille korvaamaan Euro Shopper -tuotteita, ja suuri osa K-Menun tuotteista on samoja tuotteita, joita ennen markkinoitiin Euro Shopper -nimellä.

 Arvioita 
K-Menun lihapyörykät puhuttivat keväällä 2015 mediassa niin Suomessa kuin ulkomailla. Tuotteen lihapitoisuus oli nolla prosenttia, sillä kaikki tuotteen sisältämä liha on luusta koneellisesti eroteltua lihaa, joka tulee tuoteselosteissa merkitä erikseen. Tuote tuli joulukuussa 2016 Ilta-Sanomien lihapullatestissä kolmannelle sijalle.

Katso myös
Pirkka (tavaramerkki)

Lähteet

Aiheesta muualla
K-Menu 

Luokka:K-ryhmä
Luokka:Päivittäistavaroiden tuotemerkit
Luokka:Suomalaiset elintarvikealan tuotemerkit